als_Latn dik_Latn sag_Latn
Brittany Maynard është 29 vjeç. Ajo është martuar dy vite më parë me të dashurin e saj Dan, por fatkeqsisht, jeta e saj ka marrë një rrjedhë tjetër nga ajo që do të kishte dashur. Në Janar, Brittany është diagnostikuar me një tumor në tru dhe doktorët i kanë dhënë pak muaj jetë duke qenë se lloji i tumorit është një nga format më agresive. Ajo ka vendosur të festojë ditëlindjen e bashkëshortit të saj më 26 Tetor, dhe me 1 Nëntor, t’i japë fund jetës me anë të eutanazisë.
“Ishte tronditëse,” rrëfen ajo. “ Kur je 29 vjeç mendon se ke vite e vite përpara. Pastaj vjen një ditë kur të thonë se ke dhe gjashtë muaj jetë. Ishte një shok për mua dhe për familjen time”.
Por me shumë guxim, ata kanë menduar së bashku se çfarë mbetet më për të bërë, si dhe që t’i garantojnë një vdekje “dinjitoze” Brittany-t.
Në Kaliforni, eutanazia është e ndaluar me ligj. Kështu Brittany dhe familja e saj janë zhvendosur në Oregon, një nga pesë shtetet në SHBA që të lejon t’i japësh fund jetës pa dhembje. “Do të vdes në krevatin tim- thotë Brittany- me mamanë dhe bashkëshortin në krahun tim”.
Këta muajt e fundit ajo ka vendosur t’i kalojë në udhëtime me bashkëshortin dhe me shoqen e ngushtë, por edhe duke ndenjur sa më shumë me njerëzit e saj të dashur. “Para se të largohem doja të shihja Kanionin e Madh sepse nuk e kisha parë kurrë”. Por ndërkohë Brittany Maynard po lufton edhe për një kauzë të rëndësishme. Ajo po mundohet që edhe në Kaliforni, të mundet t’i jepet fund jetës pa dhembje të mëtejshme. Ajo ka krijuar “Fondin Brittany Maynard” në bashkëpunim me “Compassion & Choices” një organizatë amerikane që mbështet zgjedhjen e lirë mbi dhënien fund të jetës. Brittany, ka realizuar nje video ku flet për historinë e saj dhe për kauzën që ajo tashmë mbron.
Burimi: Vanity Fair
als_Latn als_Latn als_Latn als_Latn als_Latn eng_Latn